**Ministru kabineta noteikumu projekta**

**„Grozījumi Ministru kabineta 2010.gada 27.aprīļa noteikumos**

**Nr.397 „Noteikumi par Valsts civilās aviācijas drošības programmu””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2010.gada 27.aprīļa noteikumos Nr.397 „Noteikumi par Valsts civilās aviācijas drošības programmu”” (turpmāk – Noteikumu projekts) ir izstrādāts, lai nodrošinātu regulējuma atbilstību Eiropas Savienības tiesību aktu un 1944.gada 7.decembra Konvencijas par starptautisko civilo aviāciju (turpmāk – Konvencija) 17.pielikuma prasībām, kā arī nodrošinātu aviodrošības tiesiskā regulējuma atbilstību faktiskajai situācijai.Paredzēts, ka tiesību akta projekts stāsies spēkā Oficiālo publikāciju un tiesiskās informācijas likumā noteiktajā vispārējā kārtībā. |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par aviāciju” 57.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017.gadā Latvijas Republikā no 15. līdz 19.maijam Starptautiskās civilās aviācijas organizācija (ICAO) veica auditu un no 4. līdz 8.septembrim savukārt auditu veica Eiropas Komisija. Abu minēto auditu mērķis bija pārbaudīt Valsts civilās aviācijas drošības programmas atbilstību starptautisko tiesību aktu prasībām (Eiropas Komisijas vērtē atbilstību Eiropas Savienības tiesību aktu prasībām, bet ICAO – Konvencijas standartiem). Gan Eiropas Komisija, gan ICAO audita gaitā konstatēja dažas neatbilstības, kuru novēršanai ir nepieciešams veikt grozījumus Ministru kabineta 2010.gada 27.aprīļa noteikumos Nr.397 “Noteikumi par Valsts civilās aviācijas drošības programmu” (turpmāk – Noteikumi Nr.397). Vienlaikus Noteikumu projekts paredz precizēt tās Noteikumu Nr.397 tiesību normas, kuras ir plaši interpretējamas un ir pieļautas tehniskas kļūdas.Noteikumu projekta 1.punkts:Saskaņā ar Eiropas Parlamenta un Padomes 2008.gada 11.marta Regulas Nr. 300/2008 par kopīgiem noteikumiem civilās aviācijas drošības jomā (turpmāk – Regula Nr. 300/2008) 18.pantu, 2015.gada 16.novembrī tika pieņemts Komisijas Īstenošanas lēmums C (2015) 8005, ar ko nosaka sīkus izstrādātus pasākumus tādu kopīgu pamatstandartu īstenošanai aviācijas drošības jomā, kuros ir Regulas (EK) Nr.300/2008 18.panta a) punktā minētā informācija (turpmāk – Komisijas lēmums (2015) 8005). Komisijas lēmums (2015) 8005 ir ierobežotas pieejamības dokuments, līdz ar to tas nav publiski pieejams Eiropas Savienības Oficiālajā Vēstnesī. Taču Komisijas lēmuma (2015) 8005 atsevišķas tiesību normas ir saistošas privāto tiesību subjektiem (lidostām, civilās aviācijas lidlaukiem u.c.). Dalībvalstīm jānodrošina, ka privāto tiesību subjektiem ir pieejamas tās Komisijas lēmuma (2015) 8005 tiesību normas, kas uz viņiem attiecas, saglabājot konfidencialitāti. Ņemot vērā minēto un ievērojot Regula Nr.300/2008 10.panta prasību, nepieciešams papildināt Noteikumu Nr.397 ar jaunu 3.1.1apakšpunktu.Noteikumu projekta 2.punkts:Tehnisks precizējums.Noteikumu projekta 3.punkts:Precizēta terminoloģija atbilstoši Regulas Nr.300/2008 terminoloģijai. Noteikumu projekta 4.punkts:Šobrīd Noteikumu Nr.397 3.8.apakšpunkts nosaka, ka valsts aģentūra “Civilās aviācijas aģentūra” izvērtē tikai lidostās aviodrošības pasākumu īstenošanai paredzēto iekārtu un sistēmu uzstādīšanas projektu atbilstību noteiktajiem drošības iekārtu un sistēmu parametriem. Taču praksē aviodrošības pasākumus, izmantojot dažādas iekārtas un sistēmas, īsteno ne tikai lidostas, bet arī citi tiesību subjekti, piemēram kravu aģenti. Lai nodrošinātu vienotu pieeju attiecībā uz aviodrošības pasākumos izmantojamo iekārtu un sistēmu uzraudzību, kā arī ievērojot Komisijas 2015.gada 5.novembra Regulas (ES) 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (turpmāk – Regula Nr.2015/1998) pielikuma 12.0.1.punkta prasības nepieciešams papildināt Nr. 397 3.8.apakšpunktu. Noteikumu projekta 5.punkts:ICAO audita laikā tika konstatēts, ka Latvijā nav ieviestas Konvencijas 17.pielikuma 2.4.1. un 2.4.2.punkta prasības, tas ir, Valsts civilās aviācijas drošības programmā nav noteikts, ka tiek izskatīti citu ICAO dalībvalstu pieprasījumi par papildu drošības pasākumu ieviešanu noteiktiem šo valstu gaisa kuģu ekspluatantu lidojumiem, kā arī nav noteikts, ka tiek veikta informācijas apmaiņa ar citām ICAO dalībvalstu aviācijas kompetentajām iestādēm par prasībām, kas iekļautas aviācijas drošības programmā, apmācību programmā un kvalitātes uzraudzības programmā. Ņemot vērā minēto, ir nepieciešams papildināt noteikumus ar jaunu 3.13.1 un 3.13.2 apakšpunktu. Noteikumu projekta 6.punkts:Regulas Nr.2015/1998 pielikuma 6.5.1.punktā bija noteikts, ka pazīstamos nosūtītājus izraugās kravu aģents. Tā kā Civilās aviācijas aģentūra veic uzraudzību pār aviodrošības pasākumu ievērošanu, tajā skaitā attiecībā uz kravu aģentiem, tai bija pienākums noteikt aviācijas drošības prasības, kuras jāievēro kravu aģentiem, apstiprinot pazīstamos nosūtītājus. 2017.gada 12.maijā tika pieņemta Komisijas Īstenošanas Regula (ES) 2017/815, ar ko groza Īstenošanas Regulu (ES) 2015/1998, precizējot, saskaņojot un vienkāršojot dažus konkrētus aviācijas drošības pasākumus, kas nosaka, ka kravu aģentiem turpmāk vajadzētu aizliegt iecelt pazīstamos nosūtītājus. Ņemot vērā minēto, nepieciešams svītrot 3.16.apakšpunktu.Noteikumu projekta 7.punkts:Tehnisks precizējums, jo Noteikumu Nr.397 4.punkts kopumā attiecas tikai uz lidostām, no kurām tiek veikti gaisa pārvadājumi. Noteikumu Nr.397 4.3.apakšpunktā otrā teikumā pieļautā atkāpe ir attiecināma uz civilās aviācijas lidlaukiem, kuriem savukārt pienākumi ir noteikti Noteikumu Nr.397 4.1punktā. Ņemot vērā, ka Noteikumu Nr.397 4.punkta prasības neattiecina uz civilās aviācijas lidlaukiem, Noteikumu Nr.397 4.3.apakšpunktā otrā teikums ir svītrojams.Noteikumu projekta 8.punkts:Noteikumu Nr.397 4.8.apakšpunkts ir precizēts, lai novērstu normas dažādas interpretācijas iespējas. Saskaņā ar šobrīd spēkā esošo 4.8.apakšpunkta redakciju ir saprotams, ka lidosta veic iepriekšējās darbības pārbaudi visām personām, kurām tiek izsniegta pastāvīgā caurlaide. Taču likuma “Par aviāciju” 57.1panta pirmajā daļā ir noteikts, ka iepriekšējās darbības pārbaudi veic darba devējs. Tas nozīmē, ka lidosta ir tiesīga veikt iepriekšējās darbības pārbaudi tikai saviem darbiniekiem, kā arī saskaņā ar likuma “Par aviāciju” 57.1panta otro daļu tām personām, kuru pārbaudi veikts lidostu ir pilnvarojis attiecīgās personas darba devējs. Taču lidostai pirms pastāvīgās caurlaides izsniegšanas ir jāpārliecinās, ka personai ir veikta iepriekšējās darbības pārbaude, kā arī ir veiktas drošības izpratnes mācības. Noteikumu projekta 9. un 10.punkts:Noteikumu Nr.397 13.3.apakšpunkts ir precizēts un noteikumi papildināti ar jauno 13.5.apakšpunktu, lai izpildītu Regulas Nr.2015/1998 pielikuma 6.3.2.9.apakšpunkta prasības.Noteikumu projekta 11.punkts:Noteikumu Nr.397 3.15.2.apakšpunktā ir noteikts, ka Civilās aviācijas aģentūra apstiprina zināmos nosūtītājus. Taču tālāk noteikumos zināmajiem nosūtītājiem nav noteikti pienākumi, Valsts civilās aviācijas drošības programmas ietvaros. Rezultātā, minētā Eiropas Komisijas audita gaitā tika konstatēts, ka tiesību subjektiem, kas apstiprināti zināmo nosūtītāju statusā, nav apstiprināta aviodrošības programma, nav nozīmēta par drošību atbildīgā persona, kā arī nav noteikti pienākumi attiecībā uz nepieciešamajām apmācībām atbilstoši Regulas Nr. 2015/1998 pielikuma 6.4.punkta prasībām. Ņemot vērā minēto, noteikumi ir papildināti ar jaunu 13.1 punktu.Noteikumu projekta 12.punkts:Ja tiesību subjekts darbojas lidostas kontrolējamā teritorijā, tam ir saistošas Noteikumu Nr.397 14.punktā noteiktās prasības. Taču noteikumu Nr.397 14.1punktā minētie tiesību subjekti var neatrasties lidostas kontrolējamā teritorijā, līdz ar to viņiem ir noteiktas atsevišķas prasības.Noteikumu projekta 13.punkts:Tehniska rakstura precizējums, jo Noteikumu Nr.397 izpratnē visas personas, kas tiek nozīmētas kā par drošību atbildīgās personas, ir aviodrošības vadītāji.Noteikumu projekta 14.punkts:Noteikumi Nr.397 papildināti ar jaunu 14.14 un14.15.apakšpunktu, lai izpildītu Regulas Nr.2015/1998 pielikuma 8.1.5.1. un 9.1.4.1.apakšpunkta prasības. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un valsts aģentūra “Civilās aviācijas aģentūra”. |
| 4. | Cita informācija | Nav. |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz Civilās aviācijas aģentūru; lidostu (2); kravu aģentiem (11), tiesību subjektiem, kas apstiprināti zināmo nosūtītāju statusā (4) un tiesību subjektiem, kas apstiprināti lidojuma laikā patērējamo krājumu pilnvarotā piegādātāja, lidojuma laikā patērējamo krājumu zināmā piegādātāja un lidostas krājumu zināmā piegādātāja statusā (4). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neietekmē administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2008.gada 11.marta Regula (EK) Nr. 300/2008 par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002 (publicēta “Eiropas Savienības Oficiālajā Vēstnesī” L 097, 09.04.2008.).Komisijas 2015.gada 5.novembra Īstenošanas Regula (ES) Nr. 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (publicēta “Eiropas Savienības Oficiālajā Vēstnesī” L 299, 14.11.2015.).Komisijas 2017.gada 12. maija Īstenošanas Regula (ES) Nr. 2017/815, ar ko groza Īstenošanas regulu (ES) 2015/1998, precizējot, saskaņojot un vienkāršojot dažus konkrētus aviācijas drošības pasākumus (publicēta “Eiropas Savienības Oficiālajā Vēstnesī” L 122, 13.05.2017.). |
| 2. | Citas starptautiskās saistības | Saskaņā ar 1944.gada 7.decembra Konvenciju par starptautisko civilo aviāciju (Latvija tai pievienojusies 1992.gada 3. jūnijā) Starptautiskā civilās aviācijas organizācija (ICAO) ir pilnvarota izdot standartus un rekomendācijas dažādās civilās aviācijas darbības jomās. Latvijas Republikai kā Konvencijas dalībvalstij jānodrošina, lai minētā Konvencija, kā arī tās pielikumu prasības tiktu īstenotas. |
| 3. | Cita informācija | Nav. |
|  **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2008.gada 11.marta Regula (EK) Nr.300/2008 par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002 (publicēta “Eiropas Savienības Oficiālajā Vēstnesī” L 097, 09.04.2008.).Komisijas 2015.gada 5.novembra Īstenošanas Regula (ES) Nr. 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (publicēta “Eiropas Savienības Oficiālajā Vēstnesī” L 299, 14.11.2015.).Komisijas 2017.gada 12. maija Īstenošanas Regula (ES) Nr. 2017/815, ar ko groza Īstenošanas regulu (ES) 2015/1998, precizējot, saskaņojot un vienkāršojot dažus konkrētus aviācijas drošības pasākumus (publicēta “Eiropas Savienības Oficiālajā Vēstnesī” L 122, 13.05.2017.). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.300/2008 10. pants | Projekta 1.punkts (Noteikumu Nr.397 3.1.1apakšpunkts) | Tiesību norma ieviesta pilnībā | Projekts stingrākas prasības neparedz. |
| Regulas Nr.300/2008 3. panta 6.punkts | Projekta 3.punkts (Noteikumu Nr.397 3.5. apakšpunkts) | Tiesību norma ieviesta pilnībā | Projekts stingrākas prasības neparedz. |
| Regulas Nr.2015/1998pielikuma 12.0.1. punkts | Projekta 4.punkts (Noteikumu Nr.397 3.8. apakšpunkts) | Tiesību norma ieviesta pilnībā | Projekts stingrākas prasības neparedz. |
| Regulas Nr.2017/815preambulas 4.punkts | Projekta 6.punkts (Noteikumu Nr.397 3.16. apakšpunkts) | Tiesību norma ieviesta pilnībā | Projekts stingrākas prasības neparedz. |
| Regulas Nr.2015/1998pielikuma 6.3.2.9. punkts | Projekta 9.punkts (Noteikumu Nr.397 13.3. apakšpunkts)Projekta 10.punkts (Noteikumu Nr.397 13.5. apakšpunkts) | Tiesību norma ieviesta pilnībā | Projekts stingrākas prasības neparedz. |
| Regulas Nr.2017/815pielikuma 6.4.1.2.; 6.4.1.3. un 6.4.2.1. punkts | Projekta 11.punkts (Noteikumu Nr.397 13.1 apakšpunkts) | Tiesību norma ieviesta pilnībā | Projekts stingrākas prasības neparedz. |
| Regulas Nr.2017/815pielikuma 8.1.5.1. un 9.1.4.1.punkts | Projekta14.punkts (Noteikumu Nr.397 14.14. un 14.15. apakšpunkts) | Tiesību norma ieviesta pilnībā | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1944.gada 7.decembra Konvencijas par starptautisko civilo aviāciju 17.pielikums |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Konvencijas 17.pielikuma 2.4.1. un 2.4.2. punkts | Projekta 5.punkts (Noteikumu Nr.397. 3.13.1 un 3.13.2 apakšpunkts) | Tiek izpildīts pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunu. |
| Cita informācija | Nav. |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā”, lai informētu sabiedrību par projektu un dotu iespēju izteikt viedokli, projekts pirms tā iesniegšanas Valsts sekretāru sanāksmē ievietots Satiksmes ministrijas tīmekļa vietnē.  |
| 2. | Sabiedrības līdzdalība projekta izstrādē | Informācija par noteikumu projekta izstrādi 2018.gada 13.novembrī tika ievietots Satiksmes ministrijas tīmekļvietnes www.sam.gov.lv sadaļā „Sabiedrības līdzdalība” ar aicinājumu līdz 2018.gada 23.novembrim rakstiski sniegt viedokli par noteikumu projektu.  |
| 3. | Sabiedrības līdzdalības rezultāti | Par noteikumu projektu nav saņemti priekšlikumi un iebildumi.  |
| 4. | Cita informācija | Nav. |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Civilās aviācijas aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Satiksmes ministrs U.Augulis

Vīza: valsts sekretārs K.Ozoliņš

I.Lieģe, 67830943,

inese.liege@caa.gov.lv

A.Klotiņš, 67830964

armands.klotiņš@caa.gov.lv